CELEX: 32015D1310
Language: fi
Date: 2015-07-28 00:00:00
Title: Komission täytäntöönpanopäätös (EU) 2015/1310, annettu 28 päivänä heinäkuuta 2015, päätöksen 2009/177/EY liitteen I muuttamisesta siltä osin kuin on kyse taudista vapaan aseman myöntämisestä Kroatian koko alueelle koikarpin herpesviruksen (KHV-taudin) osalta (ETA:n kannalta merkityksellinen teksti)

30.7.2015   
            
            
               FI
            
            
               Euroopan unionin virallinen lehti
            
            
               L 200/17
            
         KOMISSION TÄYTÄNTÖÖNPANOPÄÄTÖS (EU) 2015/1310,
   annettu 28 päivänä heinäkuuta 2015,
   päätöksen 2009/177/EY liitteen I muuttamisesta siltä osin kuin on kyse taudista vapaan aseman myöntämisestä Kroatian koko alueelle koikarpin herpesviruksen (KHV-taudin) osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 49 artiklan 1 ja 3 kohdan,
   sekä katsoo seuraavaa:
   
               (1)
            
            
               Komission päätöksessä 2009/177/EY (2) vahvistetaan luettelo niistä jäsenvaltioista, vyöhykkeistä ja osastoista, joita koskevat yhden tai useamman direktiivin 2006/88/EY liitteessä IV olevassa II osassa mainitun muun kuin eksoottisen taudin osalta hyväksytyt seurantaohjelmat. Päätöksessä 2009/177/EY vahvistetaan myös luettelo niistä jäsenvaltioista, vyöhykkeistä ja osastoista, jotka on julistettu taudista vapaiksi yhden tai useamman kyseisen taudin osalta.
            
         
               (2)
            
            
               Päätöksen 2009/177/EY liitteessä I olevassa C osassa vahvistetaan luettelo niistä jäsenvaltioista, vyöhykkeistä ja osastoista, jotka on julistettu taudista vapaiksi yhden tai useamman kyseisen muun kuin eksoottisen taudin osalta.
            
         
               (3)
            
            
               Kroatia on toimittanut komissiolle ilmoituksen Kroatian koko alueen taudista vapaan aseman tunnustamisesta koikarpin herpesviruksen (KHV-taudin) osalta. Toimitetut tiedot osoittavat, että Kroatia täyttää direktiivin 2006/88/EY 49 artiklan 1 kohdan mukaisesti kyseisen direktiivin liitteessä V olevassa I osassa asetetut edellytykset tällaisen vapaaksi julistamisen osalta.
            
         
               (4)
            
            
               Komissiolle toimitettujen lisätietojen tarkastelu osoittaa lisäksi, että Kroatia on perustanut asianmukaiset puskurivyöhykkeet, jotka sisältävät osia Sava- ja Tonava-jokien valuma-alueista, estääkseen passiivisen kulkeutumisen naapurijäsenvaltioista tai naapureina olevista kolmansista maista, joita ei pidetä KHV-taudista vapaina. Näitä valuma-alueita olisi naapurimaissa vallitsevan KHV-taudin epidemiologisen tilanteen vuoksi pidettävä korkean riskin alueina ja niiden olisi direktiivin 2006/88/EY 49 artiklan 3 kohdan mukaisesti hyväksyttyjen vaatimusten nojalla kuuluttava kohdennetun seurannan piiriin.
            
         
               (5)
            
            
               Kroatian toimittamat tiedot osoittavat, että sen toimittama ilmoitus täyttää kaikki vaatimukset, jotka direktiivissä 2006/88/EY ja päätöksessä 2009/177/EY on asetettu jäsenvaltion julistamiseksi taudista vapaaksi. Näin ollen koko Kroatian alue olisi julistettava koikarpin herpesviruksesta (KHV-taudista) vapaaksi.
            
         
               (6)
            
            
               Päätöksen 2009/177/EY liitteessä I olevaa C osaa olisi sen vuoksi muutettava.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2009/177/EY liitteessä I oleva C osa tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 28 päivänä heinäkuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 328, 24.11.2006, s. 14.
   
      (2)  Komission päätös 2009/177/EY, tehty 31 päivänä lokakuuta 2008, neuvoston direktiivin 2006/88/EY täytäntöönpanosta seuranta- ja hävittämisohjelmien sekä jäsenvaltioiden, alueiden ja osastojen taudista vapaan aseman osalta (EUVL L 63, 7.3.2009, s. 15).
   
      LIITE
      Korvataan päätöksen 2009/177/EY liitteessä I olevassa C osassa koikarpin herpesvirusta (KHV-tautia) koskeva rivi seuraavasti:
      
         
                     ”Koikarpin herpesvirus (KHV-tauti)
                  
                  
                     Kroatia
                  
                  
                     HR
                  
                  
                     Koko alue
                  
               
                     Irlanti
                  
                  
                     IE
                  
                  
                     Koko alue
                  
               
                     Yhdistynyt kuningaskunta
                  
                  
                     UK
                  
                  
                     Pohjois-Irlannin alue”